Mandag blev et forældrepar kendt skyldige i vanrøgt og grov vold mod deres 10 sammenbragte børn i den såkaldte Serritslevsag. - Der vil være en række punkter, så kommunerne kan sikre sig, at der er retningslinjer for, hvordan en sag flyttes fra en kommune til en anden, og at sagen bliver modtaget i den anden ende, siger chefkonsulent Hanne Gøttrup, Børne- og kulturkontoret i KL. Derudover er der ingen andre konkrete tiltag i kølvandet på Serritslevsagen, siger hun. Ankestyrelsen laver løbende praksisundersøgelser for at se, hvordan kommunerne laver deres sagsbehandling, hvordan de håndterer involvering af børnene, børnesamtaler og handlingsplaner. - Det har vi også fokus på, for det er noget, kommunerne skal blive bedre til. Men vi vurderer hele tiden, hvor der er behov for at sætte ind, siger hun. I 2007 etablerede Socialministeriet en særlig task force, Viso, som kan hjælpe kommunerne i vanskelige børnesager. Antallet af henvendelser er stigende. I første kvartal i 2010 fik Viso 291 henvendelser. I sammen kvartal 2011 var tallet 346. Ifølge Hanne Gøttrup kender kommunerne Viso og bruger også rådgivningen fra videnscentret. - Men det er jo altid en vurderingssag, hvornår man henvender sig til Viso, siger hun.

Referat:
[size=2]En hjemmeside med en række såkaldte opmærksomhedspunkter skal hjælpe landets kommuner, så sager som Tøndersagen og Serritslevsagen ikke gentager sig.
[/size]